سەرچەوەیگ ئەمنی ئەرا ئاژانس شەفەق نیوز وت: ٣ مەدەنی وە رویداویگ هاتوچو ناوبەین ٤ ماشین لە جادەی کورنیش شار خانەقین زەخمدار بوین.
وتیش: زەخمدارەیل ئەرا خەسەخانەی خانەقین بریان، و دەسەڵاتەیل ئەمنی لێکۆڵینەوە لە رویداوەگە واز کردن.
سەرچەوەگە وتیش: رویداویگتر لە بان ری موعەسکەر سەعەد خوەرهەڵات بەعقووبە، ناوبەین دوو ماشین، بویە هوکار زەخمداری ٣ مەدەنی.
سەرچەوەگە وتیش: زەخمدارەیل ئەرا خەسەخانە بریان، و دەسەڵاتەیل هاتوچو لێکۆڵینەوە لە رویداوەگە واز کردن.
لەلاییگتر، سەرچەوەیگ پزشکی لە پارێزگای نەینەوا ئەرا ئاژانس شەفەق نیوز وت: خەسەخانەی سوزیان لەلای چەپ شار مووسڵ ژنیگ وەرگرد خەڵک گەڕەک ٩٠ لەداڵگبوی ١٩٩٧، تەقەلا داگە وە ئاگر خوەی بکوشێد، و دیاری کرد ک کادرەیل پزشکی تەقەلای چارەکردن سوزمان ژنەگە دەن ک سوزیانەگەی رەسیەسە ئاست ٥٠٪.
